Lovregulering av hypnose

Hypnose er regulert av forskjellige lover i forskjellige land. Lovgivningen har forandret seg opp gjennom historien. Denne artikkelen viser en del eksisterende og historiske bestemmelser som berører praktisering av hypnose. Bestemmelser som berører hypnose kan befinne seg innenfor helselovgivning, straffelovgivning, markedsføringslovgiving og andre lovregulerte områder.

 Lovgivning 
Israel var i 1984 det første landet som lovregulerte vilkår for godkjenning av utøvelse av hypnose.
Andre land som Norge, Sverige, Østerrike og Australia har hatt lover som begrenset bruk av hypnose til leger, psykologer og tannleger før dette, men hadde ingen godkjenningsordning for utøvelse av hypnose.

 Australia 
Frem til 2008 og 2005 hadde henholdsvis Sør-Australia og Vest-Australia lover som regulerte hypnose i sine bestemmelser om psykologer.
Bare psykologer, leger, tannleger og andre personer godkjent av statenes psykologkomitéer kunne praktisere hypnose. 
I årenes løp hadde mange blitt truet med straffeforfølging for praktisering av hypnose og ingen ble tiltalt for overtredelse av straffebestemmelsene som gjaldt hypnose og hypnoterapi.

I 1993 besluttet den føderale regjeringen i Australia å trekke tilbake rapporten «The National Health and Medical Research Council: Hypnosis in Clinical Practice» fra 1983.

I 2010 var det bare Sør-Australia hvor helseministeren og medlemmer av parlamentet holdt fast ved noe lovregulering av hypnose.
I juli 2010 ble loven opphevet i Sør-Australia.
Sør-Australia hadde «Psychological Practices Act 1973», anbefalte i 1998 at alle henvisninger til hypnose burde fjernes fra loven og fjernet i 2008 bestemmelsene.

Victoria avregulerte hypnose i 1998 bestemmelsene i loven «the Psychologists Registration Act 1967» som gjaldt hypnose ble fjernet og sluttet å gjelde fra 1. januar 1998.

Tasmania har hatt «Psychology Registration Act» frem til den ble foreslått revidert i november 1998 og alle bestemmelser om hypnose fjernet.

Queensland har hatt loven «the Psychologists Act 1977».
Bestemmelsene om hypnose ble foreslått revidert i september 1996 og hypnose ble deregulert i mai 2002.

I Vest-Australia ble kontroll og regulering av hypnose fjernet fra loven «the Western Australian Psychologists Act» 5. desember 2005.

New South Wales besluttet å ikke regulere hypnose i 1989. 
New South Wales har hatt egenregulering utført av profesjonelle klinikere.
New South Wales og Australian Capital Territory har ikke hatt lovgivning som regulerer hypnose og heller ikke planlagt slik lovgivining (per 2010).

Nordterritoriet har aldri hatt lovregulering av hypnose.

 Israel 
Med loven «Uses of Hypnosis Law» var Israel i 1984 det første landet i verden som lovregulerte hypnose.
Andre land som Norge, Sverige, Østerrike og Australia har hatt lover som begrenser bruk av hypnose til leger, psykologer og tannleger, men Israel var det første landet som lovregulerte opplæring i hypnose og regulerte vilkår for godkjenning av utøvelse av hypnose.

I Israel må alle som ønsker å praktisere hypnose ha tillatelse fra helsedepartementet.
For å få en tillatelse må vedkommende enten ha tillatelse til å praktisere som lege, tannlege eller psykolog og ha eksamen fra studier i hypnose ved et av Israels universiteter eller en institusjon anerkjent av helsedepartementet.
Utdanninger tatt utenfor Israel kan også godkjennes.

 New Zealand 
Hypnose er ikke lovregulert i New Zealand.

 Norge 
Hypnose er regulert etter Alternativ behandlingsloven $ 5:  «Medisinske inngrep eller behandling som kan medføre alvorlig helserisiko for pasienter, skal kun utøves av helsepersonell.» .  Bedøvelse eller anestesi kan medføre alvorlig helserisiko for pasienten. Dette vil som hovedregel gjelde dersom det er snakk om medikamentell bedøvelse/anestesi, men også kunne bli anvendt når det benyttes bedøvelsesformer som hypnose.

Hypnose var tidligere regulert i §364 i Straffeloven av 1902. Bestemmelsen gjorde det straffbart å praktisere hypnose med mindre det ble gjort i forsknings- eller behandlingshensikt av lege eller psykolog.

 Storbritannia 
Storbritannia har hatt en lov om offentlig fremvisning av hypnose i underholdningsøyemed siden 1952 («Hypnotism Act 1952»).
Loven er revidert en rekke ganger.
Loven gjelder ikke for Nord-Irland.

 USA 

Juli 2015 - The National Guild of Hypnotists
Ifølge The National Guild of Hypnotists i USA er hypnose per juli 2015 ikke lovregulert i Alabama, Delaware, Georgia, Indiana, Iowa, Kansas, Kentucky, Louisiana, Maine, Massachusetts, Michigan, Nebraska, Nord-Dakota, Oklahoma, Oregon, Pennsylvania, Sør-Dakota, Vermont, Virginia, and Wisconsin.

I Alaska, Arkansas, Arizona, District of Columbia, Hawaii, Maryland, Mississippi, Missouri, Montana, New York, Ohio, Sør-Carolina, Tennessee, Texas, Vest-Virginia, Wyoming og Ontario samt District of Columbia mener de at så lenge som hypnotisøren identifiserer seg som «hypnotist», kaller tjenesten «nontherapeutic hypnotism» og bruker deres terminologi så er hypnose tillatt for deres medlemmer.

I California, Colorado, Connecticut, Florida, Idaho, Illinois, Minnesota, New Jersey, New Hampshire (frivillig regulering, for øvrig vises til «Guild Standard»), New Mexico, Nevada (forensic hypnose og i Clark County, alle former for hypnose), Nord-Carolina, Rhode Island, Utah og Washington 
finnes det lovregulering som deres medlemmer må etterleve.

 California 
I California trådte en lov som tillot alternative behandlere å praktisere hypnose i kraft 1. januar 2003.
Tillatelsen gjaldt for personer som ikke hadde lisens til å levere helsetjenester når de skriftlig informerte den de skulle hypnotisere om at de ikke var helsepersonell, om sin kompetanse og behandlingen og fikk den behandledes underskrift på at vedkommende var informert.

 Florida 
I Florida er det bare lovlig å praktisere hypnose for en som er eller er under oppsyn av en «practitioner of the healing arts».
En «practitioner of the healing arts» er en person som etter Floridas lover har tillatelse til å praktisere som lege, kirurg, psykiater, tannlege, osteopat, kiropraktor, naturmedisiner (naturopathy), podiatrisk medisiner, chiropodist, psykolog, klinisk sosialarbeider, ekteskaps- og familieterapeut, mental helse rådgiver eller optometry.

 Se også 
Hypnose
Hypnoterapi

 Referanser 

Kategori:Lover
Kategori:Hypnose